Faasnacht mache mir vor  allem us zwai Grind: dr Blausch ha und Mentsche zum Lache bringe. Unsri Värs solle aber nit numme Schänggelglopfer sy; mir wänn au Gscheenis vom vrgangene Joor grytisch kommentiere und unsri Zueheererinne und Zueheerer zem Noochedängge bringe. S'Engagement firs Charivari 2003 isch aine vo de Gipfel vo unsrer Bängglerkarriere gsi. Derbyy isch uns us Fachgraise atteschtiert worde, dass unsri Värse guet akemme - vor allem byy aadrunggenem Publikum. Us däm Grund empfääle mir dir, albe vor unsre Uffdritt ai oder au  zwai gueti Dropfe zue dir z'näh und no jedem Värs lutstaargg z'applaudiere - au wenn de nit waisch, werum. In däm Sinn fraie mir is uff no vyyli unterhaltsami und glatti Eebeli mit em liebschte, was mir henn - mit dir und dir und dir, unsrem Publikum.